Source: http://tuusula.cloudnc.fi/fi-FI/Toimielimet/Ikaumlihmisten_neuvosto/Kokous_2522019/Keha_IV_osallisuus_ja_arviointisuunnitel(10282)
Timestamp: 2019-03-24 00:36:34+00:00

Document:
Kehä IV, osallisuus- ja arviointisuunnitelma, ikäihmisten neuvoston lausunto | Tuusula
Kehä IV, osallisuus- ja arviointisuunnitelma, ikäihmisten neuvoston lausunto
Ikäihmisten neuvosto, kokous 25.2.2019
§ 15 Kehä IV, osallisuus- ja arviointisuunnitelma, ikäihmisten neuvoston lausunto
TUUDno-2019-137
Petteri Puputti, kaavasuunnittelija, petteri.puputti@tuusula.fi
Kuntasuunnittelu / Kaavoitus pyytää vammaisneuvostolta lausuntoa Kehä IV asemakaaava nro 3579 osallistumis- ja arviointisuunnitelmasta. Osallistumis- ja arviointisuunnitelma on nähtävillä 24.1.–28.2.2019.
Kehä IV:n asemakaavoitus käynnistyy. Alue sijoittuu Etelä-Tuusulaan Focus-alueelle, Helsinki-Vantaan lentoaseman pohjoispuolelle, Tuusulanväylän(kt 45) ja Myllykyläntien (mt 11363) väliin. Asemakaavan tarkoituksena on suunnitella alueen kautta uusi tieyhteys - Kehä IV, ja muodostaa kehätien varteen vetovoimainen logistiikka- ja työpaikka-alue. Kehä IV tunnetaan myös nimellä mt 152 ja se on yksi suunnitteilla olevista Keski-Uudenmaan logistiikan poikittaisyhteyksistä.
Suurten logistiikkakeskusten sijoittumista lähelle pääkaupunkiseudun markkinoita vaikeuttaa erityisesti suurten tonttien puute. Alueen kaavoittamisella pyritään tuottamaan tontteja näille isoille logistiikkatoimijoille ja luomaan alueelle uusia työpaikkoja. Alueen kehittäminen tukee myös lentoaseman toimintaedellytyksiä, luoden mahdollisuuksia uusien
huolto- ja logistiikkayhteyksien järjestämiselle pohjoisen kautta. Focus-alueen ja Kehä IV:n rakentaminen on yksi Tuusulan kuntastrategian päätavoitteista.
Suunnittelualueen sijainti ja alustava rajaus
Maankäyttöratkaisun tavoitteena on kunnan elinkeinorakenteen monipuolistaminen ja työpaikkaomavaraisuuden nostaminen sekä seudun liikennetarpeen huomioon ottaminen, eli toisin sanoen Kehä IV:n rakentaminen. Kehä IV on tärkeä osa valtatiet 3 ja 4 yhdistävää Keski-Uudenmaan logistiikan poikittaisyhteyttä. Kaavoitettavan uuden työpaikka-alueen voidaan katsoa olevan osa lentoaseman ympärille rakentuvaa lentokenttäkaupunkia. Alueen kehittäminen edesauttaa lentoaseman ympärille keskittyvän elinkeinoelämän toimintaedellytyksiä ja luo uusia mahdollisuuksia lentokentän huoltovarmuuden kehittämiseksi.
Asemakaavaa laaditaan alueelle laaditun Focus-alueen osayleiskaavan ohjausvaikutuksen mukaisesti. Asemakaavoitettavan työpaikka-alueen suurimpien toimialojen oletetaan olevan kuljetus- ja logistiikka sekä teollisuus ja varastointi. Alustava suunnittelualue muodostuu Focus-osayleiskaavan mukaisesta Kehä IV:n liikennealueesta (noin 43 ha) ja loppuosa kehätien pohjoispuolelle sijoittuvasta logistiikka- ja työpaikka-alueesta. Suunnittelualueen koko on noin 140 ha. Suunnittelualueen rajausta tarkennetaan kaavaprosessin edetessä ja suunnittelualue voi tarvittaessa jakautua pienempiin osakokonaisuuksiin.
Alueen yleiskuvaus ja maanomistus
Suunnittelualue on käytännössä rakentamaton. Kaava-alueen keskiosissa on kallioisia mäkiä sekä metsää. Alueen korkeuserot ovat melko suuret. Kaava-aluetta halkovan voimalinjan pohjoispuoli on pääosin peltoa ja myös alueen länsiosassa maisema on maaseutumaista peltomaisemaa. Kehä IV:n liikennealueella on muutama työpaikkarakennus aivan alueen itäosassa Sammonmäen työpaikka-alueella. Työpaikka-alueella on tällä hetkellä mm. betonituoteteollisuutta ja asfalttitehdas sekä muuta työpaikkatoimintaa. Työpaikka-alueen naapurissa on noin 20 omakotitalon muodostama Sammonmäen asuinalue. Kaava-alueen läheisyydessä on haja-asutusluonteista asutusta eri puolilla suunnittelualuetta. Suunnittelualue sijaitsee Helsinki-Vantaan lentomelualueella. Lentoestepinnat aiheuttavat myös korkeusrajoituksia alueen maankäytönsuunnittelulle. Kaava-alue on osin yksityisomistuksessa. Tuusulan kunta käy neuvotteluja puuttuvien maa-alueiden hankinnasta. Kaavoitus on tullut vireille kunnan aloitteesta.
Suunnittelualueella ei ole voimassa asemakaavaa muutoin kuin aivan pieneltä osin. Kaavamuutosalue on osa Sammonmäki II asemakaavan (L.V 2006. Kaava nro. 3391) KTY-korttelia, joka jää tulevassa suunnittelussa Kehä IV:n tiealueen alle. Focus-alueen itäosassa on myös vireillä Focus-liikekeskuksen asemakaava, jonka tarkoituksena on Sammonmäen nykyisen työpaikka-alueen muuttaminen kaupan ja palveluiden alueeksi osayleiskaavan ohjausvaikutuksen mukaisesti. Focus-liikekeskuksen asemakaavan suunnittelualue on kehätien aluevarauksen osalta osittain päällekkäinen Kehä IV asemakaavan kanssa.
Ikäihmisten neuvosto päättää
merkitä tiedokseen lausuntopyynnön ja keskustella Kehä IV asemakaaava nro 3579 osallistumis- ja arviointisuunnitelmasta.
§ 11 Ikäihmisten neuvoston toiminta 2019, toimintasuunnitelma
§ 12 Hyvinvointikertomus 2017 - 2018 ja -suunnitelma 2019 - 2021, laadinnan eteneminen, ikäihmisten neuvosto
§ 13 Hyvinvoinnin ja terveyden edistämisen lautakunnan kokouksiin osallistuvat viranhaltijat ja muut tahot 2019, ikäihmisten neuvoston edustaja
§ 14 Högberginhaara 10, asemakaavan laatimishakemus / asemakaavan muutoshakemus, ikäihmisten neuvoston lausunto
§ 16 Pellavamäentie, asemakaava ja asemakaavan muutos nro 3557, ikäihmisten neuvoston lausunto
§ 17 Kotkantien ja Haukantien katusuunnitelma, ikäihmisten neuvoston lausunto
§ 19 Keskusteluasiat

References: § 15

§ 11

§ 12

§ 13

§ 14

§ 16

§ 17

§ 19